घर का दरवाजा तोड़ 50 हजार नकदी व 6 तोला सोना चुराया
ई-टाइप कॉलोनी में अज्ञात बदमाशों ने चाेरी की। दरवाजा तोड़कर घर में घुसे। 50 हजार रुपए सहित 6 तोला सोना चुरा लिया। सुबह चोरी का पता चला। पुलिस मौके पर पहुंची। जांच पड़ताल की। घटना सोमवार रात 10 से 2 बजे के बीच की है।
नेपानगर थाना एसआई मोहनिया ने बताया बदमाशों ने गणेश पिता सुंदरलाल दशोरे के घर में चोरी की। गणेश की मां का निधन हो गया था। इसलिए वह सोमवार सुबह 10 बजे से पांधार एरिया निवासी भाई के घर गए थे। घर में कोई नहीं था। रात में मौका पाकर बदमाश दरवाजा तोड़कर घर में घुसे। घर का पूरा सामान बिखेर दिया। मंगलवार सुबह सुबह पड़ोसी शक्ति पाटील को दरवाजा खुला दिखा। उसने गणेश को सूचना दी। गणेश ने घर पहुंचा। अंदर रखी अलमारी में 50 हजार रुपए और सोने हार, अंगूठी, चेन नहीं थे। पुलिस जांच के लिए एसआई मोहनिया और विकाससिंह देवड़ा जवानों के साथ पहुंचे। बाद में बुरहानुपर से डॉग स्क्वॉड को जांच के लिए बुलाया गया।
डॉग सूंघते हुए जामा मस्जिद के पास से होकर सरकारी चिकित्सालय पहुंचा। जांच में पुलिस को सुराग मिले है। श्री मोहनिया ने बताया मिले सुरागों के आधार पर बदमाशों का पता लगा रहे हैं।
ई-टाइप कॉलोनी में बदमाशों ने दरवाजा तोड़कर अंदर घुसे।
hin_Deva hin_Deva hin_Deva hin_Deva hin_Deva